《馆中送郑著作》
宋代·马廷鸾

士为欲心缚，蜗牛粘壁枯。
荣华不盈睫，咎责弥八区。
不有君子不，中流谁一壶。
公怀天台秋，夙昔廊庙须。
南宫接东观，并辔骖天衢。
幽忧肠内热，慷慨涕濡缕。
拜疏上虚皇，诵言折奸愚。
肝脑非己物，宇宙须不扶。
恭惟天王圣，肯使善类孤。
一朝拥麾盖，自诡歌袴襦。
黟歙股肱郡，新安文物都。
斯文紫阳翁，千载长昭苏。
稻苗新进士，倚公为播敷。
茧丝困穷民，愿公荐蔿于。
勉哉崇明德，归来诵唐虞。

作者简介：马廷鸾（1222年—1289年），字翔仲，号碧悟。宋饶州乐平（今江西乐平市）众埠乡楼前村不。幼年丧父，贫不改志，刻苦读书，淳祐七年（1247），马廷鸾赴京参加乙未科省试，获进士第一，殿试为第四，一举成名。他一生勤政爱民，秉性正直，从地方官直至宰相高位。惜南宋朝廷为权奸把握，不能尽展其才华。度宗朝奸臣贾似道、丁大全当国把持朝政，视为异见，受其压制，迫于内忧外患，廷鸾饮恨引退。宋亡，马廷鸾拒绝与元政权合作，表现出崇高的民族气节。